PATVIRTINTA

Klaipėdos lopšelio-darželio „Eglutė“

direktoriaus 2018 m. rugsėjo 3 d.

įsakymu Nr. V-51

**KLAIPĖDOS LOPŠELIS-DARŽELIS „EGLUTĖ“**

**MENINIO UGDYMO MOKYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Meninio ugdymo mokytojo pareigybės aprašymas reglamentuoja: specialius reikalavimus, funkcijas šias pareigas einančiam mokytojui.

2. Pareigybės lygis – A(A2).

3. Meninio ugdymo mokytojas pavaldus tiesiogiai direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Meninio ugdymo mokytojas, einantis šias pareigas, turi atitikti šiuos specialiuosius reikalavimus:

4.1. pareigybės išsilavinimas. Įgytas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su muzikos mokytojo profesinio bakalauro kvalifikaciniu laipsniu ar jam prilygintu išsilavinimu, Lietuvos Respublikos švietimo ir mokslo ministro nustatyta tvarka išklausyti ne mažiau kaip 40 valandų (1,5 studijų kreditų) ikimokyklinio ir (ar priešmokyklinio ugdymo metodikos kursų;

4.2. kvalifikacinė kategorija. Muzikos mokytojo profesinė kvalifikacija, pedagoginės krypties kvalifikacinė kategorija;

4.3. skaitmeninio raštingumo gebėjimai, žinios ir supratimas. Informacijos valdymo, komunikavimo, saugumo, skaitmeninio mokymo ir mokymosi srityse (išklausytas ne mažesnis kaip 40 valandų technologinės ir 40 valandų edukologinės dalies kursas, 3 studijų kreditai);

4.4. valstybinės kalbos mokėjimo lygis. Privaloma gerai mokėti lietuvių kalbą (išklausytas valstybinės kalbos kultūros 22 valandų kursas, 1 studijų kreditas);

4.5. užsienio kalba (-os) ir jos (jų) mokėjimo lygis. Nėra nustatomas;

4.6. kiti specialūs reikalavimai. Išmanyti ikimokyklinio, priešmokyklinio amžiaus vaikų raidos ypatumus, ugdymo(-si) būdus, formas, metodus, technologijas ir gebėti juos taikyti praktikoje. Gebėti valdyti, kaupti, sisteminti, apibendrinti informaciją ir rengti išvadas, planuoti ir organizuoti savo veiklą, spręsti iškilusias problemas ir konfliktus, dirbti komandoje, pripažinti ir gerbti kiekvieno bendruomenės nario teises, nepažeisti pedagoginės etikos normų. Vadovautis Lietuvos Respublikos įstatymais, nutarimais ir kitais galiojančiais norminiais aktais, reglamentuojančiais įstaigos veiklą, darbo santykius, darbuotojų ir ugdytinių saugą ir sveikatą.

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Meninio ugdymo mokytojas vykdo šias funkcijas:

5.1. funkcijos Klaipėdos lopšelio-darželio „Eglutė“ ikimokyklinio ugdymo(si) programai, priešmokyklinio ugdymo bendrajai programai ir kitoms įstaigoje vykdomoms programoms įgyvendinti:

5.1.1. organizuoja ir vykdo vaikų meninį ugdymą ikimokyklinio ir priešmokyklinio grupių vaikams, atsižvelgiant į individualius vaikų ugdymo(si) gebėjimus, galimybes, tenkina prigimtinius, kultūros, taip pat ir etninės, socialinius, pažintinius poreikius, padeda vaikams pasirengti sėkmingai mokytis pagal pradinio ugdymo programą, laiduoja ugdytinių asmenybės galių plėtotę;

5.1.2. integruoja muzikinį ugdymą į grupės ugdomąją veiklą, taiko tradicines ir šiuolaikiškas muzikinio ugdymo metodikas, derina jas su programų reikalavimais;

5.1.3. dalyvauja rengiant ir įgyvendinant individualias papildomo, neformaliojo vaikų švietimo ugdymo(-si) programas;

5.1.4. kuria ir turtina įvairiapusę muzikinę aplinką, kaupia vaizdines priemones, skatinančias aktyvią meninę veiklą (muzikos instrumentai, audio-video įrašai, žaislai, paveikslai ir kt.);

5.1.5. saugo ir stiprina vaikų sveikatą, garantuoja vaikų fizinį ir psichologinį saugumą ugdymo(si) proceso metu įstaigoje ir už jos ribų;

5.1.6. suteikia pagalbą ugdytiniams, turintiems ugdymosi ir specialiųjų ugdymosi poreikių, parenka tinkamas ugdymo priemones, dalyvauja rengiant įtraukiojo vaikų ugdymo(si) programas.

5.2. funkcijos, skirtos pasirengti įgyvendinti įstaigos ugdymo(si) ir veiklos programas:

5.2.1. planuoja, savo ir visų ikimokyklinio ir priešmokyklinio amžiaus grupių vaikų muzikinę ugdomąją veikla, užtikrina savo darbo kokybę;

5.2.2. pasirenka veiksmingiausius ugdomosios veiklos metodus, būdus, formas ir priemones tinkančias meninei vaikų saviraiškai;

5.2.3. dalyvauja organizuojant: muzikos valandėles, savarankišką muzikavimą, šventes, popietes, vakarones, tradicines, etnokultūrines šventes, pritaiko muziką įvairiose kitose veiklose;

5.2.4. sistemingai, nešališkai vertina, fiksuoja vaikų meninius muzikinius pasiekimus ir pažangą, su vertinimo išvadomis, poreikiais ar iškilusiomis problemomis supažindina, grupių mokytojus, tėvus (teisėtus vaiko atstovus);

5.2.5. skatina tėvus (teisėtus vaiko atstovus) dalyvauti meninėje muzikinėje veikloje, renginiuose, derina šeimos ir įstaigos interesus;

5.2.6. tobulina savo kvalifikaciją, atestuojasi ir vykdo kvalifikacinę kategoriją atitinkančią metodinę veiklą;

5.2.7. gauna informaciją, konsultacijas, metodinę pagalbą pagal poreikį iš grupių mokytojų, logopedo, psichologo, visuomenės sveikatos priežiūros specialisto, administracijos;

5.2.8. teikia siūlymus dėl ugdymo proceso ir įstaigos veiklos tobulinimo;

5.2.9. gabiems muzikai vaikams sudaro sąlygas platesniam ir gilesniam jų muzikiniam lavinimui, skiria papildomą laiką individualiam bei grupiniam darbui, ruošia apžiūroms, konkursams, festivaliams;

5.2.10. nedelsiant informuoja įstaigos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą, nedelsiant nutraukia bet kokius tokį įtarimą keliančius veiksmus ir kreipiasi į pagalbos galinčius suteikti asmenis (tėvus (teisėtus vaiko atstovus), įstaigos darbuotojus, direktorių ir/ar institucijas (policiją, greitąją pagalbą, vaiko teisių apsaugos darbuotojus ir kt.);

5.2.11. užtikrina patikėtų saugoti asmens duomenų saugumą, paslaptį, jų tvarkymo funkcijų vykdymą (vadovaudamasis Lietuvos Respublikos įstatymais ir kitais teisės aktais ir taisyklėmis);

5.3. funkcijos susijusios su veikla mokyklos bendruomenei:

5.3.1. bendradarbiauja su kitais įstaigoje dirbančiais specialistais (ikimokyklinio ir priešmokyklinio ugdymo mokytojais, logopedu, psichologu ir kt.) vaikų meninio muzikinio ugdymo klausimais;

5.3.2. teikia informaciją, konsultuoja tėvus (teisėtus vaiko atstovus), kitus įstaigoje dirbančius specialistus ikimokyklinio ir priešmokyklinio amžiaus vaikų muzikinio ugdymo klausimais;

5.3.3. dalyvauja bendrose įstaigos veiklose: posėdžiuose, pasitarimuose, kitų įstaigos ugdymo ir veiklos programų, projektų rengime, audito vykdyme ir kt.;

5.3.4. puoselėja įstaigos kultūrines tradicijas, dalyvauja bendruomenės veikloje, siekia kaitos ir pokyčių;

5.3.5. inicijuoja ir/ar dalyvauja bendruose įstaigos renginiuose, projektuose ir kt. veikloje;

5.3.6. rūpinasi savo išvaizda, atitinkančia etiketo darbe keliamus reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

(data)

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)